**Derek Joslin** (s. 17. maaliskuuta 1987 Richmond Hill, Ontario, Kanada) on kanadalainen jääkiekkopuolustaja. Joslin on pelannut urallaan yhteensä 116 NHL-ottelua tehopistein 4+12=16 ja keräten 63 jäähyminuuttia. Hänen vahvuuksiin kuuluu kiekollinen peli, luistelu, ylivoimapelaaminen ja laukaus. Joslinin heikkouksiin kuuluu oman pään pelaaminen, sijoittuminen sekä fysiikan ja aggressivisuuden puute.

Ura
---

### Junioriura

Joslin aloitti jääkiekon 4-vuotiaana Oak Ridges Kingsissa isänsä Jeffin valmennuksessa. OHL-joukkue Ottawa 67's varasi hänet 200. pelaajana vuonna 2003. Joslin vietti kauden 2003–2004 vielä suurimmaksi osaksi OPJHL-joukkue Aurora Tigersissa, jossa hän voitti Royal Bank Cupin. Joslin teki OHL:ssä tulokaskaudellaan 2004–2005 68 runkosarjaottelussa tehot 6+24=30 ja teholukemansa +27 oli 67'sin paras. Joukkue eteni OHL:n finaaleihin saakka, mutta ne vei kuitenkin London Knights otteluvoitoin 4–1. Poikkeuksellisesti OHL:n finaaleissa toiseksi jäänyt 67's osallistui kuitenkin myös Memorial Cup -turnaukseen, sillä OHL:n mestarijoukkue Knights oli valittu myös turnauksen isäntäjoukkueeksi.

San Jose Sharks varasi Joslinin viidennellä kierroksella 149. pelaajana NHL:n varaustilaisuudessa 2005. Kaudella 2005–2006 hän oli 67'sin tehokkain puolustaja tehoilla 11+37=48. Hän osallistui kauden aikana myös Subway Super Series -turnaukseen, jossa Kanadan junioriliigan tähdistöjoukkueet pelasivat venäläisjunioreita vastaan. Joslin pelasi OHL-kauden päätyttyä myös kaksi AHL-ottelua Cleveland Baronsissa. Hän pelasi vielä kauden 2006–2007 OHL:ssä, jossa Joslin teki yhden kauden piste-ennätyksensä tehoilla 11+38=49, joilla hän oli 67'sin tehokkain puolustaja. Joslin osallistui kauden aikana myös OHL:n tähdistöotteluun, jossa hän sai hurjan tehomerkinnän +5. Joslin teki joulukuussa 2006 kolmivuotisen tulokassopimuksen San Jose Sharksin kanssa. Hän siirtyi OHL-kauden päätteeksi San Josen uuden farmijoukkue Worcester Sharksin vahvuuteen. Joslin pelasi siellä kolme runkosarja- ja neljä playoff-ottelua.

### Ammattilaisura

Joslin San Jose Sharksin paidassa helmikuussa 2010.
Kausi 2007–2008 oli Joslinille tulokaskausi AHL:ssä ja se toi hänelle 80 runkosarjaottelussa tehot 10+24=34. Joslin teki NHL-debyyttinsä seuraavalla kaudella 2008–2009, jolloin hän pelasi 12 NHL-ottelua jääden niissä ilman tehopisteitä. Joslin pelasi ensimmäisen NHL-ottelunsa 3. tammikuuta 2009 New York Islandersia vastaan saaden siinä jääaikaa 12.33 minuuttia ja yhden kahden minuutin jäähyn. Hän toimi kauden aikana Worcester Sharksin varakapteenina ja pelasi myös AHL:n tähdistöottelussa. Joslin voitti tähdistöottelun yhteydessä pidettyjen taitokisojen lyöntilaukauskilpailun (157,7 km/h) ja tuli toiseksi kiekonkäsittelykilpailussa. Kauden 2009–2010 hän pelasi taas suurimmaksi osaksi farmissa ja oli Worcesterin paras maalintekijä Benn Ferrieron ja T. J. Travelyanin kanssa kevään 2010 pudotuspeleissä neljällä osumallaan. Joslin pelasi kauden aikana 24 NHL-ottelua tehden kolme syöttöpistettä. Elokuussa 2010 hän teki vuoden mittaisen jatkosopimuksen Sharksin kanssa.

Kaudella 2010–2011 Joslin pelasi pelkästään NHL:ssä. Hän pelasi San Josessa 17 ottelua tehopistein 1+3=4. Joslinin NHL-uran avausmaali syntyi 13. joulukuuta 2010 Dallas Starsin Andrew Raycroftin taakse. Helmikuussa 2011 hänet kaupattiin Carolina Hurricanesiin. Loukkaantumiset sotkivat kuitenkin Joslinin kautta, jonka takia hän pelasi yhteensä vain 37 runkosarjaottelua tehopistein 2+7=9. Itse terveenä olleessaan Joslin sai Hurricanesissa myös ylivoimavastuuta, kun joukkueen puolustuksessa oli loukkaantumisia. Hänen peliaikansa oli keskimäärin 18.03 minuuttia per ottelu. Heinäkuussa 2011 Joslin teki kaksivuotisen jatkosopimuksen Hurricanesin kanssa.

Joslin kärsi loukkaantumisista myös kaudella 2011–2012, jolloin hän pelasi NHL:ssä vain 44 runkosarjaottelua tehopistein 2+4=6. Joslin pelasi kauden aikana myös neljä AHL-ottelua farmijoukkue Charlotte Checkersissa. Joslin pelasi kauden aikana myös vasempana laitahyökkääjänä. Hurricanes osti hänet kuitenkin ulos heinäkuussa 2012. Muutamaa päivää myöhemmin Joslin teki sopimuksen Vancouver Canucksin kanssa. Hän aloitti kauden 2012–2013 farmijoukkue Chicago Wolvesissa osaksi NHL:n työsulun takia. Joslin sai kutsun ylös Canucksiin NHL-kauden alettua tammikuussa 2013, mutta ennen ensimmäistäkään NHL-ottelua hänet palautettiin pian farmiin. Maaliskuussa Joslin palasi Worcester Sharksin vahvuuteen, vaikka hän kuitenkin jatkoi Canucksin sopimuspelaajana. Pelattuaan 13 ottelua Sharksissa Joslin nostettiin Canucksin kokoonpanoon runkosarjan pariin viimeisimpään otteluun paikkaamaan loukkaantumisia.

Kaudeksi 2013–2014 Joslin siirtyi vuoden mittaisella sopimuksella Ruotsin SHL:ssä pelaavaan AIK IF:ään.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2002–2003 | Vaughan Kings | GTHL | 60 | 9 | 18 | 27 | 72 | – | – | – | – | – |
| 2003–2004 | Aurora Tigers | OPJHL | 36 | 4 | 12 | 16 | 48 | – | – | – | – | – |
|  | Aurora Tigers | RB-Cup | – | – | – | – | – | 5 | 1 | 0 | 1 | 4 |
|  | Ottawa 67's | OHL | 7 | 0 | 0 | 0 | 4 | – | – | – | – | – |
| 2004–2005 | Ottawa 67's | OHL | 68 | 6 | 24 | 30 | 44 | 21 | 0 | 3 | 3 | 24 |
|  | Ottawa 67's | M-Cup | – | – | – | – | – | 4 | 1 | 0 | 1 | 0 |
| 2005–2006 | Ottawa 67's | OHL | 68 | 11 | 37 | 48 | 40 | 6 | 1 | 5 | 6 | 10 |
|  | Cleveland Barons | AHL | 2 | 0 | 0 | 0 | 0 | – | – | – | – | – |
| 2006–2007 | Ottawa 67's | OHL | 68 | 11 | 38 | 49 | 66 | 5 | 1 | 4 | 5 | 4 |
|  | Worcester Sharks | AHL | 3 | 0 | 0 | 0 | 0 | 4 | 0 | 0 | 0 | 2 |
| 2007–2008 | Worcester Sharks | AHL | 80 | 10 | 24 | 34 | 44 | – | – | – | – | – |
| 2008–2009 | Worcester Sharks | AHL | 63 | 11 | 19 | 30 | 40 | 12 | 0 | 2 | 2 | 8 |
|  | San Jose Sharks | NHL | 12 | 0 | 0 | 0 | 6 | – | – | – | – | – |
| 2009–2010 | Worcester Sharks | AHL | 55 | 5 | 27 | 32 | 29 | 11 | 4 | 1 | 5 | 4 |
|  | San Jose Sharks | NHL | 24 | 0 | 3 | 3 | 12 | – | – | – | – | – |
| 2010–2011 | San Jose Sharks | NHL | 17 | 1 | 3 | 4 | 8 | – | – | – | – | – |
|  | Carolina Hurricanes | NHL | 17 | 1 | 4 | 5 | 2 | – | – | – | – | – |
| 2011–2012 | Charlotte Checkers | AHL | 4 | 0 | 3 | 3 | 0 | – | – | – | – | – |
|  | Carolina Hurricanes | NHL | 44 | 2 | 2 | 4 | 35 | – | – | – | – | – |
| 2012–2013 | Chicago Wolves | AHL | 53 | 2 | 8 | 10 | 40 | – | – | – | – | – |
|  | Worcester Sharks | AHL | 13 | 2 | 4 | 6 | 7 | – | – | – | – | – |
|  | Vancouver Canucks | NHL | 2 | 0 | 0 | 0 | 0 | – | – | – | – | – |
| 2013–2014 | AIK IF | SHL | 54 | 5 | 12 | 17 | 40 | – | – | – | – | – |
| 2014–2015 | Nürnberg Ice Tigers | DEL | 51 | 3 | 18 | 21 | 36 | 8 | 0 | 2 | 2 | 4 |
| 2015–2016 | Nürnberg Ice Tigers | DEL | 52 | 6 | 27 | 33 | 16 | 12 | 0 | 2 | 2 | 2 |
| 2016–2017 | EHC München | DEL | 51 | 9 | 16 | 25 | 20 | 14 | 4 | 3 | 7 | 2 |
| 2017–2018 | EHC München | DEL | 52 | 6 | 22 | 28 | 14 | 17 | 0 | 14 | 14 | 2 |
| 2018–2019 | EHC München | DEL | 52 | 5 | 10 | 15 | 16 | 18 | 3 | 5 | 8 | 2 |
| 2019–2020 | EC Salzburg | EBEL | 48 | 4 | 17 | 21 | 18 | 3 | 0 | 3 | 3 | 0 |
| 2020–2021 | EC Salzburg | ICEHL | 46 | 5 | 24 | 29 | 30 | 11 | 0 | 7 | 7 | 10 |
| 2021–2022 | Villacher SV | ICEHL | 46 | 1 | 20 | 21 | 8 | 12 | 2 | 6 | 8 | 2 |
| 2022–2023 | Villacher SV | ICEHL | 48 | 5 | 6 | 11 | 12 | 5 | 2 | 0 | 2 | 0 |
| 8 kautta | yhteensä | AHL | 273 | 30 | 85 | 115 | 160 | 27 | 4 | 3 | 7 | 14 |
| 5 kautta | yhteensä | DEL | 258 | 29 | 93 | 122 | 102 | 69 | 7 | 26 | 33 | 12 |
| 5 kautta | yhteensä | NHL | 116 | 4 | 12 | 16 | 63 | – | – | – | – | – |
| 4 kautta | yhteensä | EBEL/ICEHL | 188 | 15 | 67 | 82 | 68 | 31 | 4 | 16 | 20 | 12 |

Lähteet
-------

* Derek Joslin The Internet Hockey Databasessa (englanniksi)
* Derek Joslin Legends of Hockey -sivustolla (englanniksi)
* Derek Joslin *Elite Prospects*. Everysport Media Group AB.  (englanniksi)

### Viitteet

1. ↑  Derek Joslin – AIK – SHL – Jatkoaika.com – Kaikki jääkiekosta
2. 1 2 3  EliteProspects
3. ↑  Campbell, Barre: Backarnas poängkung till FBK Ottawa Sun. Viitattu 27.9.2012. (englanniksi)[vanhentunut linkki]
4. 1 2 3  HockeyDB
5. ↑  Sharks Sign Defenseman Derek Joslin  28.12.2006. San Jose Sharks. Viitattu 27.9.2012. (englanniksi)
6. ↑  Legends of Hockey
7. ↑  Pollak, David: Sharks update: Semenov gets first NHL start at forward, Joslin gets first NHL start period  3.1.2009. Working the Corners. Viitattu 27.9.2012. (englanniksi)
8. ↑  Sharks re-sign Zalewski, Joslin to one-year deals  5.8.2010. SAN JOSE, Calif.:  The Sports Network. Viitattu 27.9.2012. (englanniksi)
9. ↑  NHL: Ryan pysyy Anaheimissa  15.9.2010. Jatkoaika.com. Viitattu 27.9.2012.
10. ↑  Williams, Terrell: Canes Acquire Defenseman Derek Joslin from Sharks  18.2.2011. RALEIGH, NC:  Carolina Hurricanes. Viitattu 27.9.2012. (englanniksi)
11. ↑  NHL: Sulzer Floridaan  26.2.2011. Jatkoaika.com. Viitattu 27.9.2012.
12. ↑  Preston, Ken: Hurricanes Agree to Terms with Derek Joslin  8.7.2011. RALEIGH, NC:  Carolina Hurricanes. Viitattu 27.9.2012. (englanniksi)
13. ↑  Buffalo teki jatkosopimuksia  19.7.2011. Jatkoaika.com. Viitattu 27.9.2012.
14. ↑  Smith, Michael: Canes Identify Free-Agent Targets  8.7.2011. Carolina Hurricanes. Viitattu 27.9.2012. (englanniksi)
15. ↑  Canucks sign defencemen Derek Joslin and Patrick Mullen  5.7.2012. VANCOUVER, B.C.:  Vancouver Canucks. Viitattu 27.9.2012. (englanniksi)
16. ↑  Canucks re-assign players to AHL affiliate Chicago Wolves and Junior Teams  14.9.2012. VANCOUVER, B.C.:  Vancouver Canucks. Viitattu 27.9.2012. (englanniksi)
17. ↑  Canucks recall 12 Chicago Wolves players  12.1.2013. VANCOUVER, B.C.:  Vancouver Canucks. Viitattu 27.9.2012. (englanniksi)
18. ↑  Canucks reduce pre-season roster  18.1.2013. VANCOUVER, B.C.:  Vancouver Canucks. Viitattu 27.9.2012. (englanniksi)
19. ↑  Derek Joslin Back with Worcester Sharks; Danny Groulx to Chicago (AHL)  22.3.2013. WORCESTER, MA:  Sharks AHL.  Arkistoitu 30.3.2013. Viitattu 27.9.2012. (englanniksi)
20. ↑  Canucks recall Derek Joslin from AHL  17.4.2013. VANCOUVER, B.C.:  Vancouver Canucks. Viitattu 27.9.2012. (englanniksi)
21. ↑  Bodin, Uffe: NHL-meriterad back stärker AIK  28.7.2013. Hockeysverige.se. Viitattu 27.9.2012. (ruotsiksi)
22. ↑  Backen Derek Joslin klar för AIK  28.7.2013. AIK Ishockey. Viitattu 27.9.2012. (ruotsiksi)